AFRIKAANSE OPSOMMING: Hoewel die vee produksie sektor erken word as 'n noodsaaklike bydrae tot die groen ekonomie in Suid-Afrika, is daar 'n gebrek aan simulasie hulpmiddel ontwikkeling om die groen ekonomie oorgang, in terme van vee produksie, te bestudeer. Die volstruis bedryf, hoofsaaklik uitgemaak deur die uitvoer van leer en vleis, is 'n belangrike deel van vee produksie in Suid-Afrika. Die volstruis bedryf van Suid-Afrika is verantwoordelik vir ongeveer 70% van die wêreldwye volstruis produk aanbod. Volstruis leer is geposisioneer as 'n eksklusiewe en luukse item, terwyl volstruis vleis geposisioneer is as 'n daaglikse verbruiker alternatief tot rooivleis in hul onderskeie internasionale markte. 'n Sterk verhouding bestaan tussen vorige mark aanbod van leer en die huidige inkomste uit leer, terwyl vleis inkomste grootliks onaangeraak is deur mark aanbod van vleis. Die vleis mark het die potensiaal om meer as tien keer die huidige aanbod te absorbeer. Hierdie studie stel die enigste stelsels dink ontleding van die volstruis bedryf, wat bekend is aan die skrywer, voor. Die ontleding, in die vorm van 'n stelsel dinamiese model, stel 'n oorsaaklike lus diagram, sowel as 'n voorraad en vloei diagram voor om die struktuur van die volstruis bedryf in Suid-Afrika te verteenwoordig. Die vee model wat voorgestel word, word bevind in 'n ander sosio-ekonomiese omgewing, sowel as 'n ander tipe kommoditeit mark, as die wat deur Meadows (1970) se bekende vark siklus voorgestel word. Die model, genoem die Ostrich Industry Model of South Africa (OIMSA), veronderstel dat volstruis produsente hulle besluit oor toekomstige produksie baseer op die bruto winsmarge per volstruis. Die bruto winsmarge word hoofsaaklik beïnvloed deur inkomste uit leer, inkomste uit vleis, asook die produksiekoste. Die model herhaal historiese gedrag in van die volstruis bedryf en voorspel toekomstige produksie grootte en inkomste ontvang uit elke kommoditeit. Die model, in 'n toestand van ewewig, ondergaan ook uitgebreide scenario en beleid analise. Resultate van 'n uitgebreide scenario en beleid analise dui aan dat die enigste invloed wat 'n volhoubare toename in die volstruis bedryf grootte kan veroorsaak word, is die mark aanvraag grootte van volstruis leer. Scenario's insluitend versteurings in wisselkoerse, veranderinge in die mark aanvraag, veranderinge in die produk waardes, voedselveiligheid kommer, veranderinge in produksiekoste sowel as 'n verandering in ekonomiese klimaat was ook ondersoek. Aanbevelings ten opsigte van die groen ekonomie oorgang van die Suid-Afrikaanse volstruis bedryf sluit die vasstelling van die langtermyn industrie fokus op volstruis leer, sowel as die ontwikkeling van bykomende volstruis leer aanvraag in. Daarbenewens moet nuwe toetreder swart boere by die bedryf ingesluit word teen 'n koers wat ooreenstem met die groei in leer aanvraag. Die hoogs omstrede onderwerp van 'n verpligte oorgang na 'n klein kamp stelsel is bewys as volhoubaar, tog baie ongewild. Dit word nie aanbeveel om die twee potensiële beleide, koolstof belasting per volstruis geproduseer, en water belasting op besproeide gewasse gebruik word vir volstruis voer, gelyktydig te implementeer nie, aangesien die twee tipes belastings presies dieselfde uitwerking op die volstruis bedryf sal hê.